text: বেগম বদরুন নেছা (জন্ম: ১ জুলাই ১৯৬২) গণপ্রজাতন্ত্রী বাংলাদেশ সরকারের একজন সচিব যিনি ১ জানুয়ারি ২০২০ সাল থেকে বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করছেন। এর আগে তিনি মহিলা বিষয়ক অধিদপ্তরের মহাপরিচালক হিসেবে কর্মরত ছিলেন। ৩১ ডিসেম্বর ২০১৯ সালে তিনি বাংলাদেশ সরকারের সচিব হিসাবে পদোন্নতি পেয়েছিলেন।
  
  প্রারম্ভিক জীবন 
  বদরুন নেছা ১ জুলাই ১৯৬২ সালে নরসিংদী জেলায় জন্মগ্রহণ করেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতকোত্তর ডিগ্রি অর্জন করেন।
  
  কর্মজীবন 
  বদরুন নেছা ১৯৮৬ ব্যাচের কর্মকর্তা হিসেবে ২০ ডিসেম্বর ১৯৮৯ সালে প্রশাসন ক্যাডারে বাংলাদেশ সিভিল সার্ভিসে যোগদান করেন। মাঠ প্রশাসন ও সচিবালয়ের বিভিন্ন দায়িত্ব পালন সহ জনপ্রশাসন মন্ত্রণালয়ের সিনিয়র সহকারী সচিব, যোগাযোগ ও কৃষি মন্ত্রণালয়ের উপসচিব, যুগ্মসচিব হিসাবে স্বাস্থ্য ও পরিবার কল্যাণ মন্ত্রণালয়ের পরিচালক এবং এনজিও বিষয়ক ব্যুরোতে কাজ করেন। ২৭ নভেম্বর ২০১৬ তাকে অতিরিক্ত সচিব হিসাবে পদোন্নতি দেওয়া হয়। ২৮ জানুয়ারী ২০১৯ থেকে ৩০ ডিসেম্বর ২০১৯ পর্যন্ত তিনি মহিলা বিষয়ক অধিদপ্তরের মহাপরিচালক হিসাবে কর্মরত ছিলেন।
  
  ৩১ ডিসেম্বর ২০১৯ সালে তিনি বাংলাদেশ সরকারের সচিব হিসাবে পদোন্নতি পেয়ে ১ জানুয়ারি ২০২০ সাল থেকে বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করছেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬২-এ জন্ম
  বিষয়শ্রেণী:নরসিংদী জেলার ব্যক্তি
  বিষয়শ্রেণী:বাংলাদেশের নারী সচিব
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: বদরুন নেছা